Bikin samun 'yancin kan Najeriya - BBC News Hausa
https://www.bbc.com/hausa/multimedia/2010/09/100922_independence_gallery
Najeriya ta samu 'yancin kai a ranar 1 ga watan Oktoban shekara ta 1960. Tun kafin ranar an yi ta yin bukukuwa daban daban domin nuna murna.
Gimbiya Alexandra tana karanta sakon Sarauniyar Elizabeth ta Ingila, a jawabin da aka gabatar a dakin taro na Royal Pavilion dake Legas ranar da aka baiwa Najeriya 'yancin kai, wato 1 ga Oktoban 1960. Inda Fira Minista Sir Abubakar Tafawa Balewa yake zaune a damanta.
Wannan jawabi da Gimbiyar ta karanta a madadin Sarauniya, wani muhimmin mataki ne a bikin da aka gudanar na baiwa Najeriya 'yancin kanta daga hannun Turawan mulkin mallaka na Ingila, an dai gudanar da taron ne a Legas.
Sabon Fira Ministan Najeriya Alhaji Sir Abubakar Tafewa Balewa a hagu, Gimbiya Alexandra a tsakiya, Gwamna Janar James Robertson lokacin bikin baiwa Najeriya 'yancin kai.
Gimbiya Alexandra na zaune a tsakiya, inda take wakiltar Sarauniya Elizabeth II, a dakin taro bada 'yanci a Legas, ranar 3 ga watan Oktoban 1960, inda ta bude ginin zauren majalisun dokokin Najeriyar. A tare da ita akwai Gwamna Janar Sir James Robertson tare da matarsa Lady Robertson.
Daga hannun dama akwai cif Obafemi Awolowo; Firimiyan Yamma; Alan Lennox Boyd Sakataren Turawan mulkin mallaka, Sir Ahmadu Bello, Firimiyan Arewa; Sir James Robertson Gwamnan tarayyar Najeriya da kuma Dr Nnamdi Azikiwe,Firimiyan Gabas, a wajen taron kundin tsarin mulki da aka gudanar a birnin London.
Sabon Fira Ministan Najeriya Alhaji Sir Abubakar Tafewa Balewa, na biyu daga dama, tare da shi akwai Gimbiya Alexandra lokacin bikin baiwa kasar 'yanci daga Turawan Ingila a ranar 1 ga watan Oktoba na shekarar 1960.